钦定古今图书集成/明伦汇编/皇极典/第266卷 > 使四方士民陈刑政诏 沈约
## 钦定古今图书集成/明伦汇编/皇极典/第266卷 > 使四方士民陈刑政诏 沈约

径寸之宝，或隐泥沙，以人废言，君子斯戒。朕听朝晏
罢，思阐政术，虽百辟卿士，有怀必闻，而蓄响边遐，未
臻魏阙，或屈以贫陋，或间以山川，顿足延首，无因奏
达，岂所谓“沈浮靡漏，远迩兼得”者哉！四方士民，若有
欲陈言刑政，益国利民，沦碍幽远，不能自通者，各在
条布所怀于刺史二千石，有可申采，大小以闻。